
ΠΕ ΡΙΕΧΟΜΕ ΝΑ 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Χαρακτηρισμός ως έργου τέχνης του κτιρίου επί της οδού Ασημα- 

κοπούλου αρ. 5 στο Αίγιο, ιδιοκτησίας Μιχαλόπουλου. 1 

Χαρακτηρισμός ως έργου τέχνης του κτιρίου ιδιοκτησίας I. Γαμ- 

βράκη στην οδό Θεμιστοκλέους 66' στα Εξάρχειά. .. 2 

Μεταφορά αρμοδιοτήτων από το Υπουργείο Οικονομικών στο 

Υπουργείο Γεωργίας. 3 

Καθορισμός ανώτατου ορίου αξίας ειδών που για την προμήθεια 
τους δεν απαιτούνται οι προβλεπόμενες από το άρθρο 6 του Ν. 

936/79 εγκρίσεις.·. '... 4 

Χορήγηση άδειας ίδρυσης φαρμακείου στη φαρμακοποιό Ελευθε¬ 
ρία Καλλώνη—Κοντοζήση συζ. Χρήστου Καλλώνη το γένος 

Ξενοφώντα Κοντοζήση.στο Δήμο Ιωαννίνων.,. 5 

Ανάκληση άδειας ασκήσεως επαγγέλματος φυσικοθεραπευτή στο 

Γιαννάκο Κων/νο του Δημητρίου. 6 

Ανάκληση άδειας άσκησης επαγγέλματος Μεσίτου Αστικών Συμ¬ 
βάσεων του Νικολάου Πέτρου Πετρίτση, στη Πρωτοδικειακή 

Περιφέρεια Ν. Κορινθίας... 7 

Χορήγηση άδειας ασκήσεως επαγγέλματος Ιατρού στην Αικατε¬ 
ρίνη Κουκουτσά του Γεωργίου για την περιφέρεια του Ιατρικού 

Συλλόγου Λαρίσης.:. 8 

Χορήγηση άδειας ασκήσεως επαγγέλματος μεσίτη αστικών συμ¬ 
βάσεων στο Σωτήρη Παπαϊωάννου του Σεραφείμ, για την περι¬ 
φέρεια του Πρωτοδικείου Βόλου. 9 

Χορήγηση άδειας λειτουργίας Μικροβιολογικού Εργαστηρίου στις 
, Αναστασία Καλοφωλιά και Αλεξ. Μαστρογιαννάκη-Μαρίνη 

στο Νομό Μεσσηνίας. . . ^. ..10 

Χορήγηση άδειας ιδρύσεως φαρμακείου στη Μάρθα Μπογιατζή 

του Ευσταθίου, στην Πύλο, στο Νομό Μεσσηνίας.11 

Τροποποίηση της 3035/14.9.1983 απόφασης που αφορά την 

Κοινότητα Σωσάνδρας στο Ν. Πέλλας. 12 

Συγκρότηση Πρωτοβάθμιας και Δευτεροβάθμιας Επιτροπής για 
τον έλεγχο σταυλισμού και επιχειρήσεων επεξεργασίας ζωικών 

προϊόντων...■*... 13 

Καθορισμός αποδέκτη και όρων διάθεσης λυμάτων ΟΑΜΡΙΝΟ, 
ιδιοκτησίας του Πηγή Σπυρίδωνα του Θεμιστοκλέους στην πε¬ 
ριοχή Βάλτου Πάργας, Ν. Πρέβεζας.14 

Καθορισμός αποδέκτη και όρων διαθέσεως λυμάτων ΟΑΜΡΙΝΟ 
Ιδιοκτησίας Λιάτσου Βασιλείου του Δημητρίου στην Κοιν. Αμ¬ 
μουδιάς Πρέβεζας. \.15 

Ανάκληση άδειας λειτουργίας Γενικής Κλινικής Αθανασίου Βλά- 
■ χου, Σ. Παπαγεωργίου στο Δήμο, Σερρών.16 

Ανάκληση άδειας ιδρύσεως και λειτουργίας φαρμακείου του φαρ¬ 
μακοποιού Γωάννη Μιχαλιού, στο Δήμο Καρδαμύλων Ν. Χίου. 17 


ΑΓΟΡΑΙΜΟΜΙΚΑΙ ΔΙΑΤΑΞΕΙΣ 

Διακίνηση ανθοκομικών προϊόντων προς διάθεση στο Ν. Αττικής. 18 

Τροποποίηση άρθρου 243 της 72/77 Α.Δ. για τη σκόνη γάλα¬ 
κτος στα παγωτά. ...■.19 

Αντικατάσταση του άρθρου 46ζ της 72/77 Αγορ. Δ/ξης που ανα- 
φέρεται στην επισήμανση των προϊόντων αλλαντοποιίας.20 

ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος στην 75081/9.10.85 απόφαση του Υπουρ¬ 
γού Εσωτερικών και Δημόσιας Τάξης.21 

Αριθ. ΥΠΠΟ/ΔΙΛΑΠ/Γ/12764/882 (1) 


Χαρακτηρισμός ως έργου τέχνης του κτιρίου επί της οδού Ασημακο- 
πούλου αρ. 5 στο Α ίγιο, ιδιοκτησίας Μιχαλόπουλου. 

Η ΥΠΟΥΡΓΟΣ ΠΟΛΙΤΙΣΜΟΥ 

’ Εχοντας υπόψη: 

1. Τις διατάξεις: α) του Ν. 1558/85 «περί Κυβέρνησης και Κυ¬ 
βερνητικών Οργάνων» που δημοσιεύθηκε στο ΦΕΚ 137/τ.Α/26.7. 
85, β) του άρθρου 52 του Ν. 5351/32 «περί Αρχαιοτήτων», γ) του 
Ν. 1469/50 «περί προστασίας ειδικής κατηγορίας οικοδομημάτων 
και έργων τέχνης μεταγενεστέρων του 1830», δ) του Π.Δ. 941/77 
«περί Οργανισμού του ΥΠΠΕ», ε) την Υ.Α. αριθ. ΟΕ/39750/6.8.85 
«Μεταβίβαση αρμοδιοτήτων και δικαιώματος υπογραφής «Με εντολή 
Υπουργού» στους Γεν. Γραμματέα, Δ/ντές και Τμηματάρχες της Κε¬ 
ντρικής Υπηρεσίας του Υπουργείου Πολιτισμού» (ΦΕΚ 486/Β/6.8. 
85). 

2. Το Π.Δ. 161/26.4.84 (ΦΕΚ 54/Α/30.4.84) «περί ανακατα¬ 
νομής αρμοδιοτήτων των Υπουργείων ΥΠΠΕ-ΥΧΟΠ». 

3. Τα στοιχεία του φακέλου που ανάφέρονται στο θέμα. 

4. Την ομόφωνη γνωμοδότηση του Τοπικού Συμβουλίου Μνημείων 
Νοτιοδυτικής Ελλάδας με αριθμό 1/6.3.86, αποφασίζουμε: 

Χαρακτηρίζουμε ως έργο τέχνης που χρειάζεται ειδική κρατική 
προστασία σύμφωνα με τις διατάξεις του Ν. 1469/50, το κτίριο επί 
της οδού Ασημακοπούλου 5 στο Αίγιο, ιδιοκτησίας Μιχαλόπουλου, 
γιατί πρόκειται για αξιόλογο δείγμα αστικής κατοικίας της περιοχής 
με ενδιαφέρουσα αρχιτεκτονική διαμόρφωση. Κτίστηκε στην τελευταία 
δεκαετία του περασμένου αιώνα και έχει κατασκευασθεί σύμφωνα με 
τα νεοκλασικά πρότυπα. Αποτελεί δείγμα της εφαρμογής του νεοκλα¬ 
σικισμού σε αστικά κτίρια της Επαρχίας. Αποτελείται από ημιυπόγειο, 
υπερυψωμένο ισόγειο και στεγάζεται με τετράρριχτη ξύλινη κεραμο¬ 
σκεπή στέγη. Η στέγη του χαρακτηρίζεται μορφολογικά από τα ακρο¬ 
κέραμα που διατηρούνται σε άριστη κατάσταση. Οι όψεις του είναι 
συμμετρικές ως προς τον οριζόντιο και κατακόρυφο άξονα. 

Τα ανοίγματα είναι ορθογωνιχά υψήκορμα, συμμετρικά διαταγ¬ 
μένα στις όψεις. Πλαισιώνονται με ανάγλυφους πεσσούς ιωνικού τύ¬ 
που και έχουν επίστεψη σε μορφή τριγωνικού αετώματος. 

Η. είσοδος στον όροφο γίνεται με πέτρινη σκάλα. Επενδεδυμένη με 
μάρμαρο που καταλήγει σε μπαλκόνι στεγασμένο με αξιόλογο χυτοσί¬ 
δηρό στέγαστρο. Ψηλός μαντρότοιχος οριοθετεί το οικόπεδο από την 
πλευρά του δρόμου, που στην κατασκευή ακολουθεί τη μορφή της 
πρόσοψης στο ύψος της βάσης του κτιρίου. 

Όλα τα παραπάνω στοιχεία, το καθένα ξεχωριστά αλλά και στο 
σύνολό τους συνθέτουν την έννοια του έργου τέχνης σύμφωνα με το 
Νόμο 1469/50. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 8 Απριλίου 1986 

Με εντολή Υπουργού 
Ο Διευθυντής 

ΓΕΩΡΓΙΟΣ ΝΙΝΟΣ 

:-♦- 

Αριθ. ΥΠΠΟ/ΑΙΛΑΠ/Γ/12060/839 (2) 

Χαρακτηρισμός ως έργου τέχνης του κτιρίου ιδιοκτησίας I. Γαμβράκη 
στην οδό Θεμιστοκλέους 66 στα Εξάρχεια. 

Η ΥΠΟΥΡΓΟΣ ΠΟΛΙΤΙΣΜΟΥ 

' Εχοντας υπόψη: 

1. Τις διατάξεις: α) του Ν. 1558/85 «περί Κυβέρνησης και Κυ¬ 
βερνητικών Οργάνων» που δημοσιεύθηκε στο ΦΕΚ 137/τ.Α/ 26.7. 
85, β) τού άρθρου 52 του Ν. 5351/32 «περί Αρχαιοτήτων», γ) του 
Ν. 1469/50 «περί προστασίας ειδικής κατηγορίας οικοδομημάτων 
και έργων τέχνης μεταγενεστέρων του 1830», δ) το Π.Δ. 941/77 
«περί Οργανισμού του ΥΠΠΕ», ε) την Υ.Α. αριθ. ΟΕ//39750/6. 
8.85 «Μεταβίβαση αρμοδιοτήτων και δικαιώματος υπογραφής «Με 
εντολή Υπουργού» στους Γενικό Γραμματέα, Δ/ντές και Τμηματάρ- 
χες της Κεντρικής Υπηρεσίας του Υπουργείου Πολιτισμού» (ΦΕΚ 
486/Β/6.8.85). 

2. Το Π.Δ. 161/26.4.84 (ΦΕΚ 54/Α/30.4.84) «περί ανακατα¬ 
νομής αρμοδιοτήτων των Υπουργείων ΥΠΠΕ-ΥΧΟΠ». 

3. Τα στοιχεία του φακέλου. 

4. Την ομόφωνη γνωμοδότηση του Τοπικού Συμβουλίου Μνημείων 
Στερεάς Ελλάδας με αριθ. 1/10.2.86, αποφασίζουμε: 

Χαρακτηρίζουμε ωε' έργο τέχνης που χρειάζεται ειδική κρατική 
προστασία σύμφωνά με τις διατάξεις του Ν. 1469/50, το κτίριο επί 
της οδού Θεμιστοκλέους 66 στα Εξάρχεια, ιδιοκτησίας I. Γαμβράκη, 
γιατί αποτελεί αξιόλογο δείγμα αρχιτεκτονικής της δεύτερης δεκαε¬ 
τίας του αιώνα μας. 

Είναι τριώροφο λιθόκτιστο κτίριο, που στεγάζεται από επίπεδο 
δώμα. 

Το δώμα ορίζεται στην πρόσοψη από χαμηλό στηθαίο. 

Είναι εκλεκτικιστικού ρυθμού, με συμμετρική διάταξη των επί μέ¬ 
ρους κατασκευαστικών στοιχείων ως προς τον κατακόρυφο και οριζό¬ 
ντιο άξονα. 

Το προεξέχον κεντρικό τμήμα της κύριας όψης, τονίζει τον κατακό¬ 
ρυφο άξονα και χαρακτηρίζει μορφολογικά το κτίριο. 

Ιδιαίτερο ενδιαφέρον παρουσιάζουν τα μαρμάρινα φουρούσια στους 
εξώστες του ορόφου, η κεντρική είσοδος (σιδερένιο θύρωμα με τοξωτό 
υπέρθυρο), και τα διάφορα διακοσμητικά στοιχεία. 

Όλα τα παραπάνω μορφολογικά και αρχιτεκτονικά στοιχεία μεμο¬ 
νωμένα και στο σύνολό τους συνθέτουν την έννοια του έργου τέχνης. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 8 Απριλίου 1986 

Με εντολή Υπουργού 
Ο Διευθυντής 

ΓΕΩΡΓΙΟΣ ΝΙΝΟΣ 


Αριθ. Κ, 2704/289 (? 

Μεταφορά αρμοδιοτήτων από το Υπουργείο Οικονομικών στο Υπουρ 
γείο Γεωργίας. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΓΕΩΡΓΙΑΣ 

' Εχοντας υπόψη: 

1 .Τις διατάξεις του άρθρου 14 του Ν. 1573/1985, σύμφωνα μ 
τις οποίες ορισμένες αρμοδιότητες του Υπουργείου Οικονομικών μπο 
ρεί να μεταφέρονται στο Υπουργείο Γεωργίας. 

2. Το Ν. 1558/1985 (ΦΕΚ 137Α) «Κυβέρνηση και κυβερνη 
τικά όργανα». 

3. Το Π.Δ. 636/1977 «περί διαρθρώσεως του Υπουργείου Οικο 
νομικών και Οργανισμού των υπηρεσιών αυτού». 

4. Το Ν. 992/1979 «περί οργανώσεως των διοικητικών υπηρε 
σιών δια την εφαρμογήν της Συνθήκης Προσχωρήσεως της Ελλάδοι 
στις Ευρωπαϊκές Κοινότητες και ρυθμίσεως συναφών θεσμικών κα 
Οργανωτικών θεμάτων». 

5. Το Π.Δ. 397/1980 «περί οργανώσεως της Υπηρεσίας Διαχει 
ρίσεως Αγορών Γεωργικών Προϊόντων (Υ.Δ.Α.Γ.Ε.Π.) και τροποποι 
ήσεως του Π.Δ. 433/1977 περί Οργανισμού του Υπουργείου Γεωρ 
γίας». 

6. Την αριθ. 451199/1981 κοινή απόφαση Υπουργών Γεωργίαι 
και Εμπορίου, «περί ορισμού φορέα για παρεμβάσεις και κάθε είδουι 
ενισχύσεις στον τομέα του καπνού». 

7. Το γεγονός ότι η Εθνική Καπνική Νομοθεσία για τα καπνά σ 
φύλλα δεν έχει αναμορφωθεί για να εναρμονισθεί με τη νομοθεσία τηι 
Ε.Ο.Κ. και γΓ αυτό εξακολουθεί να ισχύει ως προς το μέρος αυτήι 
που δε συγκρούεται με την Κοινοτική νομοθεσία. 

8. Το Β.Δ. της 7/10.2.1915 «περί εκτελέσεως του Ν 
522/1914». 

8 9. Το Β.Δ. της 22/26.5.1918 «περί εκτελέσεως του Ν 
1321/1918». 

10. Το. Β.Δ. της 13/16.4.1920 «περί Κώδικος Νόμων Φορολο¬ 
γίας Καπνού». 

11. Τον Α.Ν. 1525/1950 «περί καλλιέργειας καπνού και άλλω\ 
διατάξεων», όπως κυρώθηκε με το Ν. 1617/1951. 

12. Το Ν.Δ. 3758/1957 «περί ιδρύσεως του Εθνικού Οργανισμοί 
Καπνού». 

13. Την αριθ. 26/18.2.1961 Π.Υ.Σ. «περί καλλιέργειας καπνοί 
ποικιλίας ΒυΚΕΕΥ», όπως κυρώθηκε με το Ν.Δ. 169/1973. 

14. Το Ν.Δ. 4373/1964 «περί διαρρυθμίσεως του φόρου κατανα- 
λώσεως καπνού και άλλων διατάξεων». 

15. Τους κανονισμούς της ΕΟΚ: α) 727 του Συμβουλίου, τηο 
21.4.1970 «περί δημιουργιάς κοινής αγοράς στον τομέα του ακατέρ¬ 
γαστου καπνού», β) 1726/1970 της Επιτροπής, της 25.-8.1970 
«περί των λεπτομερειών της χορήγησης πριμοδότησης του καπνού σ 
φύλλα», γ) 1075/1978 της Επιτροπής, της 23.5.1978 «περί τροπο 
ποιήσεως του κανονισμού της ΕΟΚ 1726/1970» και δ) 1388/1981 
της Επιτροπής, της 25.5.Γ981 «περί παρεκλίσεως από τον κανονισμό 
1726/1970». 

16. Το Π.Δ. 386/23.7.1985 «Κατάργηση Εφοριών Καπνού, συγ¬ 
χώνευση αυτών με αντίστοιχες Οικονομικές Εφορίες και μεταφορά 
προσωπικού». 

17. Την ανάγκη αποτροπής επικαλύψεων αρμοδιοτήτων μετάξι 
υπηρεσιών των Υπουργείων Οικονομικών και Γεωργίας για τηι 
απλούστευση των διαδικασιών και την εξυπηρέτηση των συναλλασσο- 
μένων, αποφασίζουμε: 

1. Οι αρμοδιότητες που αφορούν θέματα καλλιέργειας-παραγωγήο 
καπνού, ελέγχου κοιλλιέργειας καπνού και ελέγχου αποθηκών καπνού 
καπνοπαραγωγών και μέχρι σήμερα ασκούνται, σύμφωνα με τις ισχύ- 
ουσες διατάξεις της καπνικής νομοθεσίας, από τα Τμήματα Εφοριώ' 
Καπνού των Οικονομικών Εφοριών, μεταφέρονται στις αρμόδιες υπη¬ 
ρεσίες του Υπουργείου Γεωργίας από το καλλιεργητικό έτος 1986. 

2. Για την άσκηση του δημοσιονομικού έργου του Υπουργείου Οι¬ 
κονομικών, προς διασφάλιση των εσόδων του Δημοσίου από το φόρο 
κατανάλωσης καπνού, θα αποστέλλονται έγκαιρα στα Τμήματα Εφο¬ 
ριών Καπνού των κατά τρόπους αρμόδιων Οικονομικών Εφοριών, 
από τις υπηρεσίες που θα ασκούν τις αρμοδιότητες που μεταφέρονται 
με την παρ. 1, τα εξής στοιχεία: 

α) Θεωρημένα αντίτυπα των αρχικών και συμπληρωματικών δη¬ 
λώσεων καλλιέργειας και παραγωγής καπνού ή των συμβολαίων 
καλλιέργειας, μαζί με συγκεντρωτικούς πίνακες κατά Κοινότητα και 
Χωριό. Στις ανωτέρω δηλώσεις ή συμβόλαια θα περιλαμβάνονται και 
τα στοιχεία που είναι απαραίτητα για τις αρμόδιες υπηρεσίες του 
Υπουργείου Οικονομικών, όπως καθορίστηκαν στα σχετικά έντυπα 
που χρησιμοποιήθηκαν από τον Εθνικό Οργανισμό Καπνού κατά τα 
έτη 1983-1985, που είχε γίνει προσωρινή μεταβίβαση των παρα¬ 
πάνω αρμοδιοτήτων. 

β) Τις μεταβολές που θα προκύπτουν από τον έλεγχο των καπνο¬ 
φυτειών που προβλέπεται τόσο από τις εθνικές καπνικές διατάξεις, όσο 
και από τις Κοινοτικές. 

γ) Θεωρημένα αντίτυπα των πρωτοκόλλων ελέγχου αποθηκών κα¬ 
πνού καπνοπαραγωγών. 

δ) Συγκεντρωτικό πίνακα, κατά Κοινότητα και Χωριό, των παρα¬ 
γωγών στις αποθήκες των οποίων βρέθηκαν αδιάθετα καπνά με τις 
ποσότητες των καπνών, κατά εσοδεία και ποικιλία, οι οποίες ανάλογα 
με την ποιοτική τους κατάσταση καταστράφηκαν ή αναχρεώθηκαν 
βάσει αντιστοίχων πρωτοκόλλων καταστροφής ή νέων από τον έλεγχο 
αδειών κατοχής, καθώς και αντίγραφα των πρωτοκόλλων καταστρο¬ 
φής ή των σχετικών αδειών κατοχής. 

3. Τα τμήματα Εφοριών Καπνού των αρμόδιων Οικονομικών Εφο¬ 
ριών εξακολουθούν να ασκούν τους έκτακτους ελέγχους στις αποθήκες 
των παραγωγών και την παρακολούθηση γενικά της διακίνησης του 
καπνού, για την ά σκηση του δημοσιονομικού έργου του Υπουργείου 
Οικονομικών. 

4. Οι κυρώσεις που αφορούν παραβάσεις των παραγωγών, σχετι¬ 
κές με τις αρμοδιότητες που μεταφένονται, οι οποίες προβλέπονται 
από τις διατάξεις της εθνικής καπνικής νομοθεσίας, όπως ισχύει στα 
πλαίσια της Κοινοτικής νομοθεσίας, θα εξακολουθήσουν να επιβάλλο¬ 
νται από τα Τμήματα Εφοριών Καπνού των αρμόδιων Οικονομικών 
Εφοριών, βάσει εκθέσεων διαπιστώσεως παραβάσεων που θα συντάσ- 
σονται και θα αποστέλλονται από τα κατά Νόμο αρμόδια όργανα. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 9 Απριλίου 1986 

οι ΥΠΟΥΡΓΟΙ 

ΟΙΚΟΝΟΜΙΚΩΝ ΓΕΩΡΓΙΑΣ 

ΔΗΜΗΤΡΗΣ ΤΣΟΒΟΛΑΣ ΓΙΑΝΝΗΣ ΠΟΤΤΑΚΗΣ 


* 


Αριθ. Π5/1467 (4) 

Καθορισμός ανωτάτου ορίου αξίας ειδών που για την προμήθειά τους 

δεν απαιτούνται οι προβλεπόμενες από το άρθρο 6 του Ν. 936/79 

εγκρίσεις. 

ΟΙ ΥΦΥΠΟΥΡΓΟΙ 

ΒΙΟΜΗΧΑΝΙΑΣ, ΕΝΕΡΓ. & ΤΕΧΝ/ΓΙΑΣ ΚΑΙ ΕΜΠΟΡΙΟΥ 

' Εχοντας υπόψη: 

1. Τις διατάξεις: 

α. Του Ν. 1558/85 «Κυβέρνηση και Κυβερνητικά όργανα». 

β. Του άρθρου 1 του Ν. 4485/65 όπως αντικαταστάθηκε από το 
άρθρο 6 του Ν. 936/79 «περί τροποποιήσεως και συμπληρώσεως 
των περί εξωτερικού Εμπορίου διατάξεων, ως και καταργήσεως συνα¬ 
φών διατάξεων». 

γ. Του Ν.Δ. 3095/54 σε συνδυασμό με το.Β.Δ. της 31.12.59 
όπως έχουν τροποποιηθεί μεταγενέστερα σχετικά με τον τρόπο διενέρ¬ 
γειας των προμηθειών του Δημοσίου. 

δ. Του Π.Δ. 238/79 «περί οργανισμού του Υπουργείου Βιομηχα¬ 
νίας και Ενέργειας» όπως έχει τροποποιηθεί και συμπληρωθεί με τα 
Π.Δ. 1230/81 και 440/84. 

ε. Του Π.Δ. 607/76 «περί οργανισμού του Υπουργείου Εμπορίου». 

στ. Του Π.Δ. 437/85 «Καθορισμός και ανακατανομή των αρμο¬ 
διοτήτων των Υπουργείων». 

ζ. Του Π.Δ. 456/1985 «Μεταφορά αρμοδιοτήτων, υπηρεσιών και 
προσωπικού κ.λπ.». 

2. Τις αποφάσεις: 

α. 13457/9.10.85 του Πρωθυπουργού και του Υπουργού Βιομη¬ 
χανίας, Ενέργειας και Τεχνολογίας, «Ανάθεση αρμοδιοτήτων στην 
Υφυπουργό Βιομηχανίας, Ενέργειας και Τεχνολογίας Βάσω Παπαν- 
δρέου». 

β. Β3/62/24.1.1986 του Πρωθουπουργού και του Υπουργού 


Εμπορίου «Ανάθεση αρμοδιοτήτων στον Υφυπουργό Εμπορίου Γιώργο 
Κατσιφάρα». 

γ. Τη με αριθ. Ε6/2706/365/29.2.1980 (ΦΕΚ 325/29.3.80 
τ.Β) απόφαση των Υπουργών Βιομηχανίας και Ενέργειας και Εμπο¬ 
ρίου «περί καθορισμού ανωτάτου ορίου αξίας ειδών για προμήθειά 
τους χωρίς προηγούμενη έγκριση του άρθρου 6 του Ν. 936/79». 

3. Το γεγονός ότι σύμφωνα με την παρ. 7 του άρθρου 6 του Ν. 
936/79, για τον καθορισμό του ανωτάτου ορίου αξίας προμηθειών 
που δεν υπόκεινται στις εγκρίσεις, (αρχική και τελική) που προβλέπο- 
νται στο άρθρο αυτό, απαιτείται κοινή απόφαση των Υπουργών Βιο¬ 
μηχανίας—Ενέργειας και Εμπορίου, αποφασίζουμε: 

Α. Εξαιρούμε από την υποχρέωση ένταξης στο Ενιαίο Πρόγραμμα 
Προμηθειών (ΕΠΠ) που προβλέπεται από τις διατάξεις του άρθρου 6, 
(παρ. 1 και 2) του Ν. 936/79, τις προμήθειες ειδών των φορέων που 
η άξιά τους, κατά κωδικό αριθμό είδους του ενιαίου προγράμματος 
προμηθειών, δεν υπερβαίνει σε ετήσια βάση τα παρακάτω ποσά: 

α. Το ποσό του 1.000.000 δραχμών όταν πρόκειται για προμήθεια 
οποιουδήποτε είδους. 

β. Το ποσό των 3.000.000 δραχμών όταν πρόκειται για ανταλλα¬ 
κτικά εν γένει. 

γ. Το ποσό των 10.000.000 δραχμών όταν πρόκειται για προμή¬ 
θεια επιστημονικών ειδών και συγγραμμάτων που προορίζονται για 
εκπαιδευτικούς σκοπούς ή για επιστημοτικά πειράματα και έρευνες 
των Ανωτάτων Εκπαιδευτικών Ιδρυμάτων της Χώρας, των Τεχνολο¬ 
γικών Εκπαιδευτικών Ιδρυμάτων της Τριτοβάθμιας εκπαίδευσης, και 
των Ερευνητικών Κέντρων. 

δ. Το ποσό των 50.000.000$ Η.Π.Α. όταν πρόκειται για προμή¬ 
θεια διαφόρων ειδών που προορίζονται για κάλυψη αναγκών του 
Υπουργείου Εθνικής’Αμυνας και εφόσον περιλαμβάνονται στις εξαιρέ¬ 
σεις των διατάξεων του Ν.Δ. 3095/54. 

Β. Εξαιρούμε από την τελική έγκριση που προβλέπεται από τις 
διατάξεις του άρθρου 6 (πάρ. 5) του Ν. 936/79 τις προμήθειες ειδών 
αλλοδαπής προέλευσης των φορέων του Ενιαίου Προγράμματος Προ¬ 
μηθειών, (ΕΠΠ), που η αξία τους κατά κωδικό αριθμό είδους του 
ΕΠΠ, δεν υπερβαίνει σε ετήσια βάση τα παρακάτω ποσά. 

α. Το ποσό των 10.000.000 δραχμών όταν πρόκειται για προμή¬ 
θεια οποιουδήποτε είδους που εκτελείται από τους φορείς του Ε.Π.Π. 

β. Το ποσό των 50.000.000 $ Η.Π.Α. όταν πρόκειται για προμή¬ 
θεια διαφόρων ειδών, που προορίζονται για κάλυψη αναγκών του 
Υπουργείου Εθνικής'Αμυνας και εφόσον περιλαμβάνονται στις εξαιρέ¬ 
σεις του Ν.Δ-. 3095/54. 

γ. Το ποσό των 20.000.000 δραχμών όταν πρόκειται για προμή¬ 
θειες ειδών που εκτελούνται από τις Διευθύνσεις Κρατικών Αγορών 
του Υπουργείου Εμπορίου για λογαριασμό των φορέων του Ενιαίου 
Προγράμματος Προμηθειών. 

Γ. Η υπ’ αριθ. Ε6/2706/365/29.2.1980(325/29.3.80 τ.Β) 
απόφαση των Υπουργών Βιομηχανίας—Ενέργειας και Εμπορίου όπως 
και κάθε άλλη σχετική που (αντιβαίνει-στις διατάξεις της απόφασης 
αυτής, καταργείται. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 


Αθήνα, 4 Απριλίου 1986 

οι ΥΦΥΠΟΥΡΓΟΙ 

ΒΙΟΜ/ΝΙΑΣ, ΕΝΕΡΓ. & ΤΕΧΝΟΛΟΓΙΑΣ ΕΜΠΟΡΙΟΥ 

ΒΑΣΩ ΠΑΠΑΝΔΡΕΟΥ ΓΙΩΡΓΟΣ ΚΑΤΣΙΦΑΡΑΣ 


Αριθ. 4455 (5) 

Χορήγηση άδειας ίδρυσης φαρμακείου στη φαρμακοποιό Ελευθερία 
Καλλώνη—Κοντοζήση συζ. Χρήστου Καλλώνη το γένος Ξενοφώ- 
ντα Κοντοζήση στο Δήμο Ιωαννίνων. 

Ο ΝΟΜΑΡΧΗΣ ΙΩΑΝΝΙΝΩΝ 

Με την 4455/7.4.86 απόφασή του Νομάρχη Ιωαννίνων, που εκ- 
δόθηκε σύμφωνα με τις κείμενες διατάξεις, χορηγήθηκε στην επιστή¬ 
μονα φαρμακοποιό Ελευθερία Καλλώνη—Κοντοζήση συζ. Χρήστου 
Καλλώνη το γένος Ξενοφώντα Κοντοζήση, που έχει τα νόμιμα προσό¬ 
ντα να ασκήσει το φαρμακευτικό επάγγελμα στην Ελλάδα, άδεια ίδρυ¬ 
σης φαρμακείου στο Δήμο Ιωαννίνων. 

Ιωάννινα, 7 Απριλίου 1986 

Με εντολή Νομάρχη 
Ο Νομίατρος 

ΝΙΚΟΛΑΟΣ ΑΝΑΓΝΟΠΟΥΛΟΣ 

-♦ - 

Αριθ. 3203 (6) 

Ανάκληση άδειας ασκήσεως επαγγέλματος φυσικοθεραπευτή στο 
Γιαννάκο Κων/νο του Δημητρίου. 

Ο ΝΟΜΑΡΧΗΣ ΚΟΡΙΝΘΙΑΣ 

Με την 3203/8.4.86 απόφαση του Νομάρχη Κορινθίας, που εκδό- 
θηκε σύμφωνα με τις διατάξεις του Ν. 167/75 του Ν.Δ. 775/70, 
ανακλήθηκε η άδεια ασκήσεως επαγγέλματος φυσικοθεραπευτή στρν 
Κων/νο Γιαννάκο του Δημητρίου, που είχε χορηγηθεί με τη 
2374/21.7.81 απόφαση του Νομάρχη, επειδή ο τίτλος σπουδών που 
απέκτησε στο εξωτερικό αναγνωρίστηκε ως ισότιμος με τον τίτλο 
επαγγελματικού Λυκείου ειδικότητας Μαλάκτου και η ειδικότητα 
Μαλάκτου έχει καταργηθεί. 

Κόρινθος, 8 Απριλίου 1986 

Ο Νομάρχης 

ΑΝΑΣΤ. ΣΤΑΤΡΟΠΟΤΛΟΣ 

-φ- 

Αριθ. 965 (7) 

Ανάκληση άδειας άσκησης επαγγέλματος Μεσίτου Αστικών Συμβά¬ 
σεων του Νικολάου Πέτρου Πετρίτση, στη Πρωτοδικειακή Περιφέ¬ 
ρεια Ν. Κορινθίας. 

Ο ΝΟΜΑΡΧΗΣ ΚΟΡΙΝΘΙΑΣ 

Με την 965/7.4.1986 απόφαση του "Νομάρχη Κορινθίας, που 
εκδόθηκε σύμφωνα με τις διατάξεις του Ν. 308/76, ανακλήθηκε η 
άδεια άσκησης επαγγέλματος Μεσίτου Αστικών Συμβάσεων του Νι¬ 
κολάου Πέτρου Πετρίτση, η οποία είχε χορηγηθεί με την 3279/16. 
12.1982 απόφαση του Νομάρχη, επειδή δεν πληροί τις προϋποθέσεις 
που απαιτούνται από το άρθρ. 2 του Ν. 308/76. 

Κόρινθος, 7 Απριλίου 1986 

Ο Νομάρχης 
Α. ΣΤΑΤΡΟΠΟΤΛΟΣ 

-φ- 

Αριθ. 5818 (8) 

Χορήγηση άδειας ασκήσεως επαγγέλματος Ιατρού στην Αικατερίνη 
Κουκουτσά του Γεωργίου για την περιφέρεια του Ιατρικού Συλλό¬ 
γου Λαρίσης. 

Ο ΝΟΜΑΡΧΗΣ ΛΑΡΙΣΑΣ 

Με την 5818/7.4.86 απόφαση του Νομάρχη Λάρισας, που εκδό¬ 
θηκε σύμφωνα με τις·κείμενες διατάξεις χορηγήθηκε άδεια ασκήσεως 
επαγγέλματος Ιατρού στην Αικατερίνη Κουκουτσά του Γεωργίου για 
την περιφέρεια του Ιατρικού Συλλόγου Λαρίσης. 

Λάρισα, 7 Απριλίου 1986 

Με εντολή Νομάρχη 
Ο Διευθυντής 
ΔΗΜ. ΠΕΛΑΓΟΤ 

Αριθ. ΕΜ 1384 (9) 

Χορήγηση άδειας ασκήσεως επαγγέλματος μεσίτη αστικών συμβά¬ 
σεων στο Σωτήρη Παπαϊωάννου του Σεραφείμ, για την περιφέρεια 
του Πρωτοδικείου Βόλου. 

Ο ΝΟΜΑΡΧΗΣ ΜΑΓΝΗΣΙΑΣ 

Με την ΕΜ. 1384/2.3.1986 απόφαση του Νομάρχη Μαγνησίας, 
που εκδόθηκε σύμφωνα με τις κείμενες διατάξεις του Νόμου 308/76 
«Περί Μεσιτών Αστικών Συμβάσεων», χορηγήθηκε άδεια ασκήσεως 


επαγγέλματος μεσίτη αστικών συμβάσεων στο Σωτήρη Παπαϊωάννου 
του Σεραφείμ, κατοίκου Βόλου, οδός Σπ. Σπυρίδη αριθ. 183, για την 
περιφέρεια του Πρωτοδικείου Βόλου. 

Βόλος, 2 Μαρτίου 1986 

Ο Νομάρχης 

ΕΤΡΙΠΙΔΗΣ ΚΑΦΑΝΤΑΡΗΣ 

-♦- 

Αριθ. Δ.Τ. 2962, 2963 (10) 

Χορήγηση άδειας λειτουργίας Μικροβιολογικού Εργαστηρίου στις 
Αναστασία Καλοφωλιά και Αλεξ. Μαστρογιαννάκη—Μαρίνη στο 
Νομό Μεσσηνίας. 

Ο ΝΟΜΑΡΧΗΣ ΜΕΣΣΗΝΙΑΣ 

Με τη Δ.Τ. 2962, 2963/3.4.86 απόφαση του Νομάρχη Μεσση¬ 
νίας, που εκδόθηκε σύμφωνα με τις ισχύουσες διατάξεις του Ν. 
3200/55 του Β.Δ. από 28.6.55 του Ν.Δ. 532/70 και των Β.Δ. 
451/62 και 521/63 χορηγήθηκε άδεια λειτουργίας Μικροβιολογι¬ 
κού Εργαστηρίου στους ιατρούς Αναστασία Καλοφωλιά και Αλεξάν¬ 
δρα Μαστρογιαννάκη-Μαρίνη, οδός Αμβροσίου Φραντζή 19 στην 
Κυπαρισσία Ν. Μεσσηνίας ανακαλουμένης της αριθ. Δ.Τ. 12337, 
12338/4.12.85 απόφασής μας με την οποία είχε χορηγηθεί στις 
ίδιες, άδεια λειτουργίας Μικροβιολογικού Εργαστηρίου για την Κυπα¬ 
ρισσία στην οδό Ελ. Βενιζέλου 64. 

Καλαμάτα, 3 Απριλίου 1986 

Ο Νομάρχης 

ΒΑΣ. ΠΕΤΡΟΠΟΤΛΑΚΗΣ 

-♦- 

Αριθ. Δ.Τ, 3550 (11) 

Χορήγηση άδειας ιδρύσεως φαρμακείου στη Μάρθα Μπογιατζή του 
Ευσταθίου, στην Πύλο, στο Νομό Μεσσηνίας. 

Ο ΝΟΜΑΡΧΗΣ ΜΕΣΣΗΝΙΑΣ 

Με τη Δ.Τ. 3550/4.4.86 απόφαση του Νομάρχη Μεσσηνίας, που 
εκδόθηκε σύμφωνα με τις ισχύουσες διατάξεις του Ν. 5607/32 του 
Α.Ν. 972/46, του 517/68, Ν. 328/76 και Ν. 1316/83, Ν. 
3200/55, του Β.Δ. από 28.6.55 του Ν.Δ. 532/70, των Β.Δ. 
707/70 και 197/72, του Ν. 3925/59, χορηγήθηκε άδεια ίδρυσης 
φαρμακείου στη Μάρθα Μπογιατζή του Ευσταθίου στην Πύλο, του 
Νομού Μεσσηνίας. 

Η ανωτέρω φαρμακοποιός έχει τα νόμιμα προσόντα να ασκεί το 
φαρμακευτικό επάγγελμα στην Ελλάδα.. 

Καλαμάτα, 4 Απριλίου 1986 

Ο Νομάρχης 

ΒΑΣ. ΠΕΤΡΟΠΟΤΛΑΚΗΣ 

-φ- 

Αριθ. 675 (12) 

Τροποποίηση της 3035/14.9.1983 απόφασης που αφορά την Κοινό¬ 
τητα Σωσάνδρας στο Ν. Πέλλας. 

Ο ΝΟΜΑΡΧΗΣ ΠΕΛΛΑΣ 
' Εχοντας υπόψη: 

1. Τις διατάξεις του Β. Δ/τος 709/1970 «περί καθορισμού των 
διατηρουμένων υπέρ του Τπουργού και των Περιφεφειακών Αρχών 
Νομαρχιακού επιπέδου του Τπουργείου Γεωργίας». 

2. Την 3025/14.9.1983 απόφασή μας, βάσει της οποίας και σε 
εφαρμογή του άρθρου 164 του Αγροτικού Κώδικα μεταβιβάστηκαν 
στο Νομικό Πρόσωπο της Κοινότητας Σωσάνδρας οι κοινόχρηστες 
εκτάσεις του Ομώνυμου αγρ/τος. 

3. Το 3447/85/20.1.1986 έγγραφο της Δ/νσης Δασών Πέλλας, 
με το οποίο ζητείται ανάκληση της παραπάνω απόφασης (3085/83) 

και ειδικά ως προς τα αριθ. 1, 173, 290, 519, 606, 1392, 1402 
και 1467 τεμάχια, που μεταβιβάστηκαν με αυτήν στο Νομικό Πρό¬ 
σωπο της Κοινότητας, διότι καλύπτονται από δασική βλάστηση (πλα¬ 
τάνου— σκλήθρου κ.λπ.). 

4. Τις γενικές αρχές του δικαίου, περί διορθώσεως, τροποιήσεως 
και ανακλήσεως διοικητικών εν γένει πράξεων και 

5. Τη σχετική εισήγηση της Δ/νσης Γεωργίας'Εδεσσας, αποφασί¬ 
ζουμε: 

Τροποποιούμε την 3035/14.9.1985 απόφασή μας και ανακα¬ 
λούμε αυτήν ειδικά ως προς τα αριθ. 1—260431 τ.μ. 173—2625 
τ.μ. 290-3750 τ.μ. 519-12000 τ.μ. 606-27875 τ.μ. 
1392—8125 τ.μ. 1402—6500 τ.μ. και 1467—2937 τ.μ. τεμάχια, 
που μεταβιβάστηκαν στο Νομικό Πρόσωπο της Κοινότητας Σωσάν- 
δρας σαν ρεύματα καθ’ όσον πρόκειται για έκταση που καλύπτεται 
δασική βλάστηση (πλατάνου—σκλήθρου) και δεν προβλέπεται η μετα¬ 
βίβαση των κατ’ άρθρου 164 του Αγροτικού Κώδικα και τα οποία 
παραμένουν όπως είχαν πριν από τη μεταβίβαση. 

Η απόφασή αυτή να δημοσιευθεί στην Εφημερίδα της Κυβερνήσεως 
και η μεταγραφή της απόφασης στο οικείο ΐποθηκοφυλάκειο θα γίνει 
με μέριμνα της Κοινότητας που μετέγραψε και την τροποποιούμενη 
απόφαση. 

Έδεσσα, 26 Μαρτίου 1986 

Ο Νομάρχης 
ΝΙΚ. ΜΑΚΡΑΚΗΣ 

-♦- 

Αριθ. Τ,ΐ.3419 (13) 

Συγκρότηση Πρωτοβάθμιας και Δευτεροβάθμιας Επιτροπής για τον 
έλεγχο σταυλισμού και επιχειρήσεων επεξεργασίας ζωικών προϊό¬ 
ντων. 

Η ΝΟΜΑΡΧΗΣ ΠΙΕΡΙΑΣ 
Έχοντας υπόψη: 

1. Τις διατάξεις του Αν. Νόμου αριθ. 2520/40 (ΦΕΚ 237/4. 
9.40 «περί Υγειονομικών Διατάξεων». 

2. Το άρθρο 15 του Νόμου αριθ. 1579/85 (ΦΕΚ 217) 23.12.85 
«περί ελέγχου σταυλισμού και επιχειρήσεων επεξεργασίας ζωικών 
προϊόντων»,· αποφασίζουμε: 

1. Συγκροτούμε πρωτοβάθμια και Δευτεροβάθμια επιτροπή για τον 
έλεγχο σταυλισμού και επιχειρήσεων επεξεργασίας ζωικών προϊόντων 
Ν. Πιερίας οι οποίες θα αποτελούνται αντίστοιχα από τους εξής: 

1. ΠΡΩΤΟΒΑΘΜΙΑ ΕΠΙΤΡΟΠΗ 

α) Στέφανο Γιαμούζη επόπτη Δημόσιας Υγείας με 4ο βαθμό του 
Τμήματος Υγιεινής αναπληρούμενο από τον Κων/τίνο Παντελόπουλο 
επόπτη Δημόσιας Υγείας με 4ο βαθμό της ίδιας Υπηρεσίας. 

β) Παύλο Θεοδωρίδη κτηνίατρο με 4ο βαθμό της Δ/νσης Κτηνια¬ 
τρικής Πιερίας αναπληρούμενο από το Νικόλαο Χαδιά κτηνίατρο με 
6ο βαθμό της Δ/νσης Κτηνιατρικής Ν. Πιερίας. 

γ) Αριστείδη Σαμλίδη γεωπόνο με 4ο βαθμό της Δ/νσης Γεωργίας 
Πιερίας αναπληρούμενο από τον Αθανάσιο Ιγνατιάδη γεωπόνο με 4ό 
βαθμό της ίδιας Υπηρεσίας. 

δ) Εμμανουήλ ΜανωλόΑουλο ηλεκτρολόγο υπομηχανικό με 7ο 
βαθμό του Τμήματος Πολεοδομίας Ν. Πιερίας αναπληρούμενο από 
τον Αλέξανδρο Μουχταρόπουλο μηχανολόγο με 6ο βαθμό της ίδιας 
Υπηρεσίας. 

ε) α) Από τον εκάστοτε προϊστάμενο του Γ ραφείου Γ ενικής Αστυνό¬ 
μευσης του Τμήματος Τάξης Κατερίνης για την έδρα του και για την 
περιοχή των Αστυνομικών Σταθμών Κονταριώτισσας, Κόρινού, Λό¬ 
φου, Τριλόφου, Μοσχόποτάμου και Αστυνομικού Φυλακίου Ρητίνης. 

β) Από τους Διοικητές των αστυνομικών τμημάτων Λιτοχώ- 
ρόυ—Αιγινίου—Κολινδρού για την αντίστοιχη περιοχή τους" καθώς και 
για την περιοχή των υφισταμένων τους Αστυνομικών Σταθμών. 

Οι ανωτέρω θα αναπληρούνται από τους εκάστοτε νόμιμους ανα¬ 
πληρωτές τους. 

στ) Από έναν εκπρόσωπο του Δημοτικού ή Κοινοτικού Συμβουλίου 
.της περιοχής που θα ιδρυθεί και θα λειτουργήσει η επιχείρηση. 

Από. έναν εκπρόσωπο των αντίστοιχων οργανώσεων των επιχειρή¬ 
σεων (συνεταιρισμού ή συλλόγου). 

2. Πρόεδρος της ανωτέρω Α/θμιας επιτροπής ορίζεται ο σε βαθμό 
ανώτερος υπάλληλος ΑΤ κατηγορίας και Γραμματέας η Αλεξάνδρα 
Παππά επόπτης Δημόσιας Υγείας με 9ο βαθμό του Τμήματος Υγιει¬ 


νής Πιερίας αναπληρούμενη από τη Ρίμμα Αναγνωστοπούλου Επόπτη 
Δημόσιας Υγείας με 9ο βαθμό της ίδιας υπηρεσίας. 

3. Έργο της πιο πάνω πρωτοβάθμιας επιτροπής είναι ο έλεγχος 
και η γνωμοδότηση σε θέματα σταυλισμού και ίδρυσης και λειτουρ¬ 
γίας κτηνοτροφικών ή πτηνοτροφικών επιχειρήσεων ή επιχειρήσεων 
επεξεργασίας ζωικών προϊόντων, σύμφωνα με τις διατάξεις του Α.Ν. 
2540/1940 και τις υγειονομικές διατάξεις που ισχύουν κάθε φορά. 

2. ΔΕΥΤΕΡΟΒΑΘΜΙΑ ΕΠΙΤΡΟΠΗ 

α) Κων/τίνο Βράμη Βραμόπουλο υγιεινολόγο με 2ο βαθμό προϊ¬ 
στάμενο του Τμήματος Υγιεινής Πιερίας ως Πρόεδρο αναπληρούμενο 
από το Δημήτριο Ευθυμίου αγροτικό ιατρό Κονταριώτισσας. 

β) Ιωάννη Δημητριάδη κτηνίατρο με 2ο βαθμό προϊστάμενο 
Δ/νσης Κτηνιατρικής Πιερίας αναπληρούμενο από τον Κων/τίνο Ξα- 
φένια κτηνίατρο με 4ο βαθμό της Δ/νσης Κτηνιατρικής Πιερίας. 

γ) Αναστάσιο Μίχο γεωπόνο με 2ο βαθμό προϊστάμενο Δ/νσης 
Γεωργίας, Ν. Πιερίας αναπληρούμενο από το Θεόφιλο Φελεκίδη γεω¬ 
πόνο με 4ο βαθμό της Δ/νσης Γεωργίας Πιερίας. 

δ) Κων/τίνο Τσιλιά τοπογράφο μηχανικό με 4ο βαθμό προϊστάμενο 
Πολεοδομίας Πιερίας αναπληρούμενο από τη Βασιλική Σαμαρά πολι¬ 
τικό μηχανικό με 4ο βαθμό της Υπηρεσίας Πολεοδομίας Πιερίας. 

ε) Από τον εκάστοτε υποδιευθυντή (Αστυνομικός Δ/ντής ή Αστυνό¬ 
μος Α) της Αστυνομικής Δ/νσης Πιερίας αναπληρούμενο από τον 
Τμηματάρχη Τάξης (εφόσον είναι οινώτερος). 

στ) Από το Δήμαρχο ή Πρόεδρο της Κοινότητας της περιοχής στην 
οποία θα ιδρυθεί ή έχει ιδρυθεί και θα λειτουργήσει ή λειτουργεί η 
επιχείρηση αναπληρούμενο από το νόμιμο αναπληρωτή του. 

ζ) Από τον εκάστοτε πρόεδρο των οργανώσεων των αντίστοιχων 
επιχειρήσεων (συνεταιρισμού ή συλλόγου) του Νομού αναπληρούμενο 
από το νόμιμο αναπληρωτή του. 

Γραμματέας της ανωτέρω Β/θμιας επιτροπής ορίζεται ο Γεώργιος 
Λαθουράς Επόπτης Δημόσιας Υγείας με 4ο βαθμό του Τμήματος 
Υγεινής Πιερίας αναπληρούμενο από το Λάμπρο Τσιώλη Επόπτη Δη¬ 
μόσιας Υγείας με 4ο βαθμό της ίδιας Υπηρεσίας. 

Έργο της δευτεροβάθμιας επιτροπής είναι η γνωμοδότηση σε θέ¬ 
ματα προσφυγών των ενδιαφερομένων κατά των πρωτοβαθμίων απο¬ 
φάσεων. Επίσης γνωμοδοτεί για την απαγόρευση άσκησης επαγγέλ¬ 
ματος ή επιτηδεύματος στις περιπτώσεις που κινδυνεύει η δημόσια 
υγεία, σύμφωνα με τις διατάξεις του Α.Ν. 2540/1940 και τις υγειο¬ 
νομικές διατάξεις που ισχύουν κάθε φορά. 

Η απόφαση αυτή να δημοσιευθεί στην Εφημερίδα της Κυβερνή¬ 
σεως. 

Κατερίνη, 4 Απριλίου 1986 

Η Νομάρχης 
ΜΑΡΙΑ ΑΡΣΕΝΗ 

- ♦ - 

Αριθ. ΥΓ/1148 (14) 

Καθορισμός αποδέκτη και όρων διάθεσης λυμάτων ΟΑΜΡΙΝΟ, ιδιο¬ 
κτησίας του Πηγή Σπυρίδωνα του Θεμιστοκλέους στην περιοχή 
Βάλτου Πάργας, Ν. Πρέβεζας. 

Ο ΝΟΜΑΡΧΗΣ ΠΡΕΒΕΖΑΣ 
' Εχοντας υπόψη: 

1. Την Ε1/221/1965 ΦΕΚ 138/65 τ.Β’ Υγειονομική Διάταξη 
«περί διαθέσεως λυμάτων και βιομηχανικών αποβλήτων», όπως τρο¬ 
ποποιήθηκε και συμπληρώθηκε μεταγενέστερα με τις αριθ. 
Γ1/17831/71 ΦΕΚ 986/1971 τ.Β’, και Γ4/1305/74 ΦΕΚ 
801/74 τ.Β’ όμοιές της. 

2. Την 4.3.86 αίτηση του Πηγή Σπυρίδωνα του Θεμιστοκλέους, 
αποφασίζουμε: 

1. Καθορίζουμε τους όρους διάθεσης των λυμάτων του ΟΑΜΡΙΝΟ 
του Πηγή Σπυρίδωνα, που βρίσκεται στη θέση Βάλτος Πάργας, ως 
κατωτέρω: 

α) Τα λύματα, μετά την τελική επεξεργασία τους από εγκαταστά¬ 
σεις Βιολογικού καθαρισμού, θα χλωριώνται και θα διατίθενται για 
άρδευση. 

β) Τα λύματα προ της διάθεσής τους θα έχουν τα εξής χαρακτηρι¬ 
στικά. 

— Θα είναι άνευ ευκρινώς ορατών επιπλεόντων ή καθιζανόντων 
στερεών ή ιλύος. 

— Θα έχουν ΡΗ από 6,5 μέχρι 8,3. 

— Θα έχουν διαλελυμένο οξυγόνο τουλάχιστον 3,0 ΜΟ/Ε. 

— Θα έχουν ΒΟΘ5 30ΜΟ/Ε. 

— Θα είναι άνευ τοξικών ή επιβλαβών εν γένει κεχρωσμένων κ.λπ. 
ουσιών, θερμοκρασία 28 °0 έως 30 °0, αγωγιμότητα Μς/αη σε 
20 °0 1000, Χλωριούχα ΜΟ/ί 110, βαθμός αλκαλιώσεως (εκατ. 
αναλ. Να) 60%, βόριο ΜΟ/ί 0,3. 

γ) Δε θα γίνεται με τα λύματα άρδευση λαχανικών, που τρώγονται 
χωρίς βρασμό. 

δ) Εκ της διάθεσης δε θα δημιουργούνται οχλήσεις και μολύνσεις, 
ε) Η άρδευση θα διακόπτεται δύο εβδομάδες προ της συγκομιδής 
καρπών η βοσκής γαλακτοφόρων ζώων. 

2. Με τη μελέτη που θα υποβληθεί θα καθορίζονται το είδος και η 
απορροφητικότητα του εδάφους της προς άρδευση εκτάσεως, ο όγκος 
των λυμάτων ανά 24/ωρο και το είδος των φυτειών που θα αρδεύο¬ 
νται. 

3. Στο τοπογραφικό θα φαίνεται η προς άρδευση έκταση, που πρέ¬ 
πει να έχει ομαλές κλίσεις, και να μην κατακλύζεται. 

4. Θα υπάρχουν ανταλλακτικά και εφεδρικό μοτέρ, για το βιολο¬ 
γικό καθαρισμό. 

5. Σε περίπτωση που θα απαιτηθούν πρόσθετα μέτρα, για την 
προστασία της Δημόσιας Υγείας και αποφυγή ρυπάνσεως του περι¬ 
βάλλοντος θα καθορισθούν στο μέλλον με νέα απόφασή μας. 

6. Η απόφαση αυτή να δημοσιευθεί στην Εφημερίδα της Κυβερνή- 
σεως, ισχύει δε και προ της δημοσιεύσεως, από της κοινοποιήσεώς 
της, σύμφωνα με το άρθρο 37 του Ν. 3200/55. 

Πρέβεζα, 8 Απριλίου 1986 

Ο Νομάρχης 
ΘΩΜΑΣ ΜΕΡΕΝΤΙΤΗΣ 

-♦- 

Αριθ. ΥΓ/1565 (15) 

Καθορισμός αποδέκτη και όρων διαθέσεως λυμάτων ΕΑΜΡΙΝΟ ιδιο¬ 
κτησίας Λιάτσου Βασιλείου του Δημητρίου στην Κοιν. Αμμουδιάς 
Πρέβεζας. 

Ο ΝΟΜΑΡΧΗΣ ΠΡΕΒΕΖΑΣ 
' Εχοντας υπόψη: 

1. Την ΕΙβ/221/1965 ΦΕΚ 138/65 τ.Β' Υγειον. Διάταξη 
«περί διαθέσεως λυμάτων και βιομηχανικών αποβλήτων», όπως τρο¬ 
ποποιήθηκε και συμπληρώθηκε μεταγενέστερα με τις αριθ. 
Γ1/17831/71 ΦΕΚ 986/1971 τ.Β' και Γ4/1305/1974 ΦΕΚ 
801/74 τ. Β' όμοιες της. 

2. Την από 3.4.86 αίτηση του Λιάτσου Βασιλείου του Δημητρίου, 
αποφασίζουμε: 

1. Καθορίζουμε τους όρους διάθεσης των λυμάτων του ΟΑΜΡΙΝΟ 
του Λιάτσου Βασιλείου του Δημητρίου, που βρίσκεται στην κοιν. Αμ¬ 
μουδιάς Πρέβεζας ως κατωτέρω: 

α) Τα λύματα, μετά την τελική επεξεργασία τους από εγκαταστά¬ 
σεις Βιολογικού καθαρισμού, θα χλωριώνονται και θα διατίθενται για 
άρδευση. 

β) Τα λύματα προ της διάθεσής τους θα έχουν τα εξής χαρακτηρι¬ 
στικά: 

—θα είναι άνευ ευκρινώς ορατών επιπλεόντων ή καθιζανόντων στε¬ 
ρεών ή ιλύος. 

—θα έχουν ΡΗ από 6,5 μέχρι 8,3. 

—θα έχουν διαλελυμένο οξυγόνο τουλάχιστον 3,0 ΜΟ/Ε. 

—θα έχουν ΒΟΠ5 30 ΜΟ/Ε. 

—θα είναι άνευ τοξικών ή επιβλαβών εν γένει κεχρωσμένων κ.λ.π. 
ουσιών, θερμοκρασία 28°0 έως 30°0, αγωγιμότητα Μ5/αη σε 
20°0 1000, χλωριούχα ΜΟ/Ε 110, βαθμός αλκαλιώσεως (εκατ. 
αναλ. Να) 60%, Βόριό ΜΟ/Ε 0,3. 

γ) Δε θα γίνεται με τα λύματα άρδευση λαχανικών, που τρώγονται 
χωρίς βρασμό. 

δ) Εκ της διάθεσης δε θα δημιουργούνται οχλήσεις και μολύνσεις, 
ε) Η άρδευση θα διακόπτεται δύο εβδομάδες προ της συγκομιδής 
καρπών ή βοσκή γαλακτοφόρων ζώων. 

2. Με τη μελέτη που θα υποβληθεί θα καθορίζονται το είδος και η 


απορροφητικότητα του εδάφους της προς άρδευση εκτάσεως, ο όγκος 
των λυμάτων ανά 24/ωρο και το είδος των φυτειών που θα αρδεύο¬ 
νται. 

3. Στο τοπογραφικό θα φαίνεται η προς άρδευση έκταση, που πρέ¬ 
πει να έχει ομαλές κλίσεις και να μην κατακλύζεται. 

4. Θα υπάρχουν ανταλλακτικά και εφεδρικό μετέρ, για το βιολο¬ 
γικό καθαρισμό. 

5. Σε περίπτωση που θα απαιτηθούν πρόσθετα μέτρα, για την 
προστασία της Δημόσιας υγείας και αποφυγή ρυπάνσεως του περιβάλ¬ 
λοντος θα καθορισθούν στο μέλλον με νέα απόφασή μας. 

6. Η απόφαση αυτή να δημοσιευθεί στην Εφημερίδα της Κυβερνή- 
σεως, ισχύει δε και προ της δημοσιεύσεως, από της κοινοποιήσεώς 
της, σύμφωνα με το άρθρο 37 του Ν. 3200/55. 

Πρέβεζα, 8 Απριλίου 1986 

Ο Νομάρχης 

ΘΩΜΑΣ ΜΕΡΕΝΤΙΤΗΣ 

-ψ- 

Αριθ. 3354 (16) 

Ανάκληση άδειας λειτουργίας Γενικής Κλινικής Αθανασίου Βλάχου, 
Σ. Παπαγεωργίου στο Δήμο Σερρών. 

Ο ΝΟΜΑΡΧΗΣ ΣΕΡΡΩΝ 

Με την 3354/4.4.86 απόφαση του Νομάρχη Σερρών, που εκδό- 
θηκε σύμφωνα με τις διατάξεις των Β.Δ/των 451/62 και 521/63, 
«περί ιδιωτικών Κλινικών» ανακλήθηκε η άδεια λειτουργίας της Γ ενι¬ 
κής Κλινικής Αθ. Βλάχου - Σ. Παπαγεωργίου, στο Δήμο Σερρών και 
στην οδό Λέων. Παπαπαύλου 27, η οποία είχε μεταβιβασθεί με την 
αριθ. ΚΥ/10135/23.12.1978 απόφαση του Νομάρχη, επειδή διέ¬ 
κοψε τη λειτουργία της από 1.12.1985. 

Σέρρες, 4 Απριλίου 1986 

Με εντολή Νομάρχη 
Ο Προϊστάμενος 

ΘΩΜΑΣ ΓΚΟΥΡΝΕΛΗΣ 


’ I 

, Αριθ. ΥΓ/1279 (17) 

Ανάκληση άδειας ιδρύσεως και λειτουργίας φαρμακείου του φαρμακο¬ 
ποιού Ιωάννη Μιχαλιού, στο Δήμο Καρδαμύλων Ν. Χίου. 

Ο ΝΟΜΑΡΧΗΣ ΧΙΟΥ 

; Με την ΥΓ/1279/2.4.1986 απόφαση του Νομάρχη Χίου, που 
ί εκδόθηκε σύμφωνα με τις διατάξεις Ν. 5607/32, Ν. 3200/55, του 
Ν.Δ/τος 68/74 του Ν. 328/76, ανακλήθηκε η άδεια ιδρύσεως και 
λειτουργίας φαρμακείου του επιστήμονα φαρ/ποιού Ιωάννη Μιχαλιού, 
στο Δήμο Καρδαμύλων Ν. Χίου ύστερα από αίτησή του, η οποία άδεια 
' ε '·Χ ε χορηγηθεί με την ΥΓ/2459/82 απόφαση του Νομάρχη Χίου. 

Χίος, 2 Απριλίου 1986 

Με εντολή Νομάρχη 
Η Προϊστάμενη 
Λ. ΜΠΟΥΤΣΙΚΑ 

-- 

ΑΓΟΡΑΝΟΜΙΚΑΙ ΔΙΑΤΑΞΕΙΣ 

Αριθ. Α2-3033 (18) 

ΑΓΟΡΑΝΟΜΙΚΗ ΔΙΑΤΑΞΗ ΑΡΙΘ. 24. 

Διακίνηση ανθοκομικών προϊόντων προς διάθεση στο Ν. Αττικής. 

Ο ΥΠΟΥΡΓΟΣ ΕΜΠΟΡΙΟΥ 

’ Εχοντας υπόψη: 

1. Το Ν. 1558/85 «περί Κυβερνήσεως και Κυβερνητικών Οργά¬ 
νων». 

2. Το Π.Δ. 607/76 «περί Οργανισμού του Υπουργείου Εμπορίου». 

3. Το Ν.Δ. 136/46 «περί Αγορανομιχού Κώδικα», όπως τροπο¬ 
ποιήθηκε και συμπληρώθηκε μεταγενέστερα. 

4. Την 72/77 Αγορανομική Διάταξη «περί Κωδικοποιήσεως Αγο- 
ρανομικών Διατάξεων που εκδόθηκαν μέχρι 30.6.77», όπως τροπο¬ 
ποιήθηκε και συμπληρώθηκε μεταγενέστερα. 

5. Το Ν. 3475/1955 «περί τυποποιήσεως νωπών αγροτικών 
προϊόντων και ιδρύσεως Κεντρικών και Τοπικών Αγορών αυτών». 

6. Το Ν.Δ 215/1973 «περί τυποποιήσεως αγροτικών προϊόντων, 
ιδρύσεως τοπικών αγορών αυτών και καταργήσεως διατάξεων τινών 
του Ν. 3475/55». 

7. Την απόφαση 1 223904/8.4.85 «πρόγραμμα Ανθαγορών» των 
Υπουργών Γεωργίας και Εμπορίου. 

8. Την απόφαση 436918/20.12.85 «Λειτουργία Ανθαγοράς Αττι¬ 
κής» των Υπουργών Γεωργίας και Εμπορίου. 

9. Την ανάγκη ελέγχου και αναγνώρισης της ταυτότητας των αν- 
θοκομικών προϊόντων που διακινούντοα προς διάθεσή τους στο Ν. 
Αττικής, αποφασίζουμε: 

Άρθρο 1. 

Μετά το άρθρο 389α της 72/77 Α.Δ., όπως αυτό προστέθηκε με την 
9/78 όμοια Διάταξη προστίθεται άρθρο 389β που έχει ως ακολοϋ- 
θως: 

Άρθρο 389β - Άπαντα τ’ ανθοκομικά προϊόντα του άρθρου .12 της / 
Κοινής των Υπουργών Γεωργίας και Εμπορίου απόφασης 
436918/20.12.85 ν ανεξάρτητα από τον τόπο προέλευσης, που δια- 
κινούνται προς το Ν. Αττικής και για διάθεσή τους στο Νομό αυτό 
από τους παραγωγούς - Συνεταιριστικές Οργανώσεις, υποχρεωτικά 
θα συνοδεύονται με Δελτίο αποστολής, το οποίο θα περιλαμβάνει τα 
κατωτέρω στοιχεία: 

α) Την ημερομηνία αποστολής και ώρα αναχώρησης του μεταφορι- 


2. Το Π.Δ. 607/76 «περί Οργανισμού του Υπ. Εμπορίου». 

3. Το Ν.Δ. 136/46 «περί Αγορανομικού Κώδικος», όπως τροπο¬ 
ποιήθηκε και συμπληρώθηκε μεταγενεστέρως. 

4. Τη 1530/85 απόφαση του Α.Χ.Σ. 

5. Την 72/77 κωδικοποιημένη Αγορανομική Δ/ξη, αποφασίζου- 


Η παράγραφος 3 του άρθρου 243 της 72/77 Α.Δ. αντικαθίσταται 
ως ακολούθως: 

«Άρθρο 243. 

1 . 

2 . 

3. Αναστέλεται η απαγόρευση κατοχής αποβουτυρωμένου γάλα¬ 
κτος σε σκόνη, μέχρι νεοτέρας, ειδικώς για τα εργοστάσια παραγωγής 
παγωτών, προβλεπομένων από το άρθρο 137, παραγ. 7 και παραγ. 
8 του Κώδικα Τροφίμων, μόνο για την παραγωγή των παγωτών 
αυτών και για τις ποσότητες που αντιστοιχούν σ αυτά». 

Άρθρο 2. 

1. Η παρούσα αγορανομική διάταξη ισχύει από την ανακοίνωσή 
της με τον ημερήσιο Τύπο. 

2. Η παρούσα αγορανομική διάταξη να δημοσιευθεί στην Εφημε¬ 
ρίδα της Κυβερνήσεως και να ανακοινωθεί με τον ημερήσιο τύπο. 

Αθήνα, 4 Απριλίου 1986 

Ο ΥΠΟΥΡΓΟΣ 

ΝΙΚΟΣ ΑΚΡΙΤΙΔΗΣ 


κού μέσου. 

β) Το ονοματεπώνυμο και τη Δ/νση του Αποστολέα Παραγωγού - 
Συνεταιριστικής Οργάνωνσης. 

γ) Τον αριθμό Δελτίου Ταυτότητας ή Α.Φ.Μ. του παραγωγού. 

δ) Την Κοινοπραξία Ανθοκομικών Συνεταιρισμών Ελλάδας ως πα¬ 
ραλήπτη και τη Δ/νση αυτής. 

ε) Τα στοιχεία του μεταφορικού μέσου και το ονοματεπώνυμο του 

οδηγού. _ ν 

στ) Τα στοιχεία των μεταφερομένων προϊόντων (είδος, Κωδικός 
είδους, ποσότητα, ποιότητα κ.λ.π.). 

ζ) Την υπογραφή του παραγωγού ή τη σφραγίδα της Συνεταιριστι¬ 
κής Οργάνωνσης και του μεταφορέα. 

2. Το παραπάνω Δελτίο αποστολής θα εκδίδεται σε δύο αντίτυπα 
από στέλεχος (μπλοκ) Δελτίων αποστολής, τα. οποία πριν από τη 
χρησιμοποίησή τους θα είναι αριθμημένα κατ αύξοντα αριθμό. 

3. Το πρώτο αντίτυπο του Δελτίου αποστολής θα είναι θεωρημένο 
από την ΚΑΣΕ και θα συνοδεύει τα ανθοκομικά προϊόντα, το δε δεύ¬ 
τερο αντίτυπο αυτού θα παραμένει στο στέλεχος (μπλοκ) το οποίο 
μετά την εξάντλησή του θα παραδίδεται στην ΚΑΣΕ. 

4. Την ευθύνη για την ακρίβεια των αναγραφομένων στοιχείων στο 
Δελτίο αποστολής θα φέρει εξ ολοκλήρου ο αποστέλλων τα προϊόντα 
κατά περίπτωση παραγωγός ή Συνεταιριστική Οργάνωση αυτού. 

5. Για τη διευκόλυνση των παραγωγών - Συνεταιριστικών Οργα¬ 
νώσεων, τα στελέχη (μπλοκ) των Δελτίων Αποστολής θα παραχωρού- 
νται από την ΚΑΣΕ. 

Άρθρο 2. 

1. Οι παραβάτες της παρούσας που ισχύει σε όλη την Επικράτεια 
από 14.4.86, διώκονται και τιμωρούνται σύμφωνα με τον Αγορανο- 
μικό Κώδικα που ισχύει. 

Η αγορανομική διάταξη να δημοσιευθεί στην Εφημερίδα της Κυ¬ 
βερνήσεως. 

Αθήνα, 4 Απριλίου 1986 

Ο ΥΠΟΥΡΓΟΣ 

ΝΙΚΟΣ ΑΚΡΙΤΙΔΗΣ 

Αρθ. Φ1-1887 ( 19 > 

-ΑΓΟΡΑΝΟΜΙΚΗ ΔΙΑΤΑΞΗ ΑΡΙΘ. 25. 

Τροποποίηση άρθρου 243 της 72/77 Α.Δ, για τη σκόνη γάλακτος 
στα παγωτά. 

Ο ΥΠΟΥΡΓΟΣ ΕΜΠΟΡΙΟΥ 

' Εχοντας υπόψη: 

1. Το Ν. 1558/85 «Κυβέρνηση και Κυβερνητικά Όργανα». 


-♦- 

Αριθ. Φ1-1429 ( 20 > 

-ΑΓΟΡΑΝΟΜΙΚΗ ΔΙΑΤΑΞΗ ΑΡΙΘ. 26. 

Αντικατάσταση του άρθρου 46ζ της 72/77 Αγορ. Δ/ξης που αναφέ- 
ρεται στην επισήμανση των προϊόντων αλλαντοποιίας. 

Ο ΥΠΟΥΡΓΟΣ ΕΜΠΟΡΙΟΥ 

’ Εχοντας υπόψη: 

1. Το Ν. 1558/85 «Περί Κυβερνήσεως και Κυβερνητικών Οργά- 
νων». 

2. Το Π.Δ. 607/76 «Περί Οργανισμού του Υπουργείου Εμπορίου». 

3. Το Ν.Δ. 136/46 «Περί Αγορανομικού Κώδικα » όπως τροπο¬ 
ποιήθηκε και συμπληρώθηκε μεταγενέστερα. 

. 4. Την 72/77 Αγορανομική Διάταξη. 

5. Τα άρθρα 88, 89 και 90 του Κώδικά Τροφίμων όπως αυτά 
τροποποιήθηκαν μεταγενέστερα. 

6. Την ανάγκη προστασίας του καταναλωτικού κοινού με την πα¬ 
ρακολούθηση της διαμόρφωσης των τιμών των προϊόντων αλλαντο¬ 
ποιίας και την ομαλοποίηση της εμπορίας των. 

7. Την ανάγκη ελέγχου της ποιότητας και της νοθείας των προϊό¬ 
ντων αλλαντοποιίας, αποφασίζουμε: 

Άρθρο 1. 

Το άρθρο 46ζ της 72/77 Αγορανομικής Διατάξεως που προστέ¬ 
θηκε με την Αγορ. Δ/ξη 102/85 αντικαθίσταται ως εξής. 

Άρθρο 46ζ. 

1. Στο περίβλημα ή τη συσκευασία των προϊόντων αλλαντοποιίας 
πρέπει να αναγράφονται κατά τρόπο σαφή, ευκρινή ανεξίτηλο και μη 
επιδεχόμενο αμφισβήτηση, πλην των άλλων προβλεπομένων ενδεί¬ 
ξεων και οι κάτωθι: 

α) Η ονομασία της βασικής κατηγορίας του προϊόντος που θα είναι 
μια από τις αναφερόμενες στον Κώδικα Τροφίμων ως κατωτέρω: 

— προϊόν ωμό (ενδεχομένως καπνισμένο) 

.— προϊόν ωρίμανσης ξηρό (αέρος). 

— προϊόν ωρίμανσης ημίξερο. 

— προϊόν βραστό. 

— τεμάχιο κρέατος ωρίμανσης αλατισμένο. 

— τεμάχιο κρέατος αλατισμένο ξηράς θερμικής επεξεργασίας ή και 
κάπνισης (ξηρό). 

— τεμάχιο κρέατος αλατισμένο υγράς θερμικής επεξεργασίας (ρρα- 

— πηκτή. 

β) Το είδος του προϊόντος με την προβλεπόμενη από τον Κώδικα 
Τροφίμων ονομασία, όπως λουκάνικο βραστό, σαλάμι αέρος, σαλάμι 
βραστό, μορταδέλλα βραστή κ.λ.π. 

Η παραπάνω ονομασία θα συμπληρώνεται από τον παραγωγό με 
τΤ 1 χρησιμοποιούμενη ειδική ονομασία εφόσον χρησιμοποιείται τέτοια, 
όπως: λουκάνικο βραστό τύπου Φραγκφούρτης , φιλέτο βραστό τύπου 
Κρακοβίας, σαλάμι βραστό τύπου Ουγγαρίας, σαλάμι αέρος τύπου 
Θάσου, σαλάμι ημίξερο μπύρας .κ.λ.π. 

Η ανωτέρω ένδειξη θα αναγράφεται στα τιμολόγια πώλησης και 
στους τιμοκαταλόγους των οποίων η έκδοση είναι υποχρεωτική σύμ¬ 
φωνα με το συνημμένο σχέδιο. 

γ) Η λέξη «ΣΥΣΤΑΤΙΚΑ» ακολουθούμενη από την ονομασία όλων 
των συστατικών του προϊόντος δηλαδή, είδος του κρέατος, είδος του 
λίπους, πρόσθετες ύλες, συνδετικές, αρτυματικές και έτερες ύλες κατά 
σειρά ελαττούμενης περιεκτικότητας κατά τη στιγμή της χρησιμοποί¬ 
ησής τους στην παραγωγή του προϊόντος αλλαντοποιίας. 

δ) Χρονικές ενδείξεις, σύμφωνα με τις ισχύουσες διατάξεις του 
Υπουργείου Γεωργίας. Η αναγραφή αυτών θα γίνεται μόνο εκεί όπου 
υπάρχει συσκευασία του προϊόντος (δεύτερος περιέκτης) και όχι στα 
προϊόντα που διατίθενται μόνο με το φυσικό ή τεχνητό τους περίβλημα 
( έντερο). 

ε) Οι ιδιαίτερες συνθήκες διατήρησης του προϊόντος. 

2. Στα προϊόντα αλλαντοποιίας όπως ο παστρουμάς, λουκάνικα 
κοκτέιλ, κ.λ.π. που δεν έχουν περίβλημα ή το μέγεθος τους είναι πολύ 
μικρό (μπουκιές) ως και στα σαλάμια αέρος, η αναγραφή των ενδεί¬ 
ξεων θα γίνεται σε ετικέττα ή δακτύλιο ή πινακίδα που προσδένεται 
στο νήμα ανάρτησης του προϊόντος ή γύρω στο προϊόν ή μέσα στο 
δικτυωτό σακκίδιο. 

3. Στα εισαγόμενα προϊόντα αλλαντοποιίας οι ενδείξεις της παρα¬ 
γράφου 1 θα αναγράφονται και στην Ελληνική γλώσσα επί της συ- 
σκευασίας αυτών και εφόσον πρόκειται για τα προϊόντα της παραγρά¬ 
φου 2 θα αναγράφονται επί της ετικέττας, δακτυλίου ή πινακίδ'ας. 

4. Η αναγραφή των ενδείξεων στα περιβλήματα, στη συσκευασία, 
στις ετικέττες, δακτυλίους και πινακίδες αρχίζει από 1.9.1986. 

Άρθρο 2. 

1. Οι παραβάτες της παρούσας της οποίας η ισχύς αρχίζει από την 
επομένη της ανακοίνωσής της στον Ημερήσιο Τύπο, διώκονται και 
τιμωρούνται κατά τις διατάξεις του ισχύοντος Αγορανομικού Κώδικα. 

Η απόφαση αυτή να δημοσιευθεί στην Εφημερίδα της Κυ- 
βερνήσεως. ' ! 

Αθήνα, 7 Απριλίου 1986 

Ο ΥΠΟΥΡΓΟΣ 

ΝΙΚΟΣ ΑΚΡΙΤΙΔΗΣ 

ΤΙΜΟΚΑΤΑΛΟΓΟΣ ΠΡΟΪΟΝΤΩΝ ΑΛΛΑΝΤΟΠΟΙΙΑΣ 
Α) ΑΛΛΑΝΤΙΚΑ ΝΩΠΑ- ΚΑΠΝΙΣΤΑ 

1. Λουκάνικά. 

2. Λουκάνικα. 

3. Λουκάνικα. 

4. Λουκάνικα. 

5. Λουκάνικα. 

Β) ΑΛΛΑΝΤΙΚΑ ΑΕΡΟΣ (ΩΡΙΜΑΝΣΕΩΣ ΞΗΡΑ) 
ΣΑΛΑΜΙΑ 

1. Σαλάμι αέρος τύπου 

2. Σαλάμι αέρος τύπου. 

3·. Σαλάμι αέρος τύπου. 

4. Σαλάμι αέρος τύπου. 

5. Σαλάμι αέρος τύπου. 

ΣΟΥΤΖΟΥΚΙΑ 

1. Σουτζούκια τύπου. 

2. Σουτζούκια τύπου, 


Δ) ΑΛΛΑΝΤΙΚΑ ΒΡΑΣΤΑ, 
α) ΛΟΥΚΑΝΙΚΑ 

Γ) ΑΛΛΑΝΤΙΚΑ ΗΜΙΞΕΡΑ 

1. Σαλάμι τύπου. 

2. Σαλάμι τύπου. 

3. Σαλάμι τύπου. 

4. Σαλάμι τύπου. 

1. Λουκάνικα τύπου. 

2. Λουκάνικα τύπου. 

3. Λουκάνικα τύπου. 

4. Λουκάνικα τύπου, 
β) ΣΑΛΑΜΙΑ. 

1.. Σαλάμι βραστό τύπου. 

2. Σαλάμι βραστό τύπου. 

3. Σαλάμι βραστό τύπου. 

4. Σαλάμι βραστό τύπου, 
γ) ΜΟΡΤΑΔΕΛΛΕΣ. 

1. Μορταδέλλα τύπου. 

2. Μορταδέλλα τύπου. 

3. Μορταδέλλα τύπου. 

4. Μορταδέλλα τύπου. 

1) Πάριζα. 

2) Παριζάκι. 

1) Φιλέτο. 

2) Φιλετάκι. 

3) Φιλέτο τύπου Κρακοβίας. 

1) Τοστ χάμ. 

Ε) ΠΗΚΤΗ 

ΣΤ) ΤΕΜΑΧΙΑ ΚΡΕΑΤΟΣ Ωρίμανσης ή ξηρής ή υγρής θερμικής 
επεξεργασίας. 

1) Ζαμπόν (χοιρομήρι) ωρίμανσης ή βραστό. 

2) Πλάτη χοιρινή ωρίμανσης ή βραστή. . 

3) Νουά βραστό καπνιστό μοσχαρίσιο. 

4) Μπριζόλα χοιρινή καπνιστή Α/Ο. 

5) Μπριζόλα χοιρινή καπνιστή Μ/Ο. 

6) Μπούτι χοιρινό καπνιστό Α/Ο. 

7) Μπούτι χοιρινό καπνιστό Μ/Ο. 

8) Παστουρμάς βοδινός ή πρόβειος. 

9) Μπέικον καπνιστό Α/Δ ή Μ/Δ. 

10) Ζάμπονέλο χοιρινό. 

11) Γλώσσα καπνιστή βοδινή. 

12) Χοιρινό λαρδί αλατισμένο. 

13) κ.λ.π. 

Ζ) Τυποποιημένα Προϊόντα. 

1. 

2 . 

Οι εργοστασιακές τιμές των συσκευασμένων και τυποποιημένων 
προϊόντων επιβαρύνονται ως εξής: 

α) Για απλή συσκευασία εντός σακούλας σε κενό αέρος βάρους άνω 
των 250 γραμ. μέχρι 12 δρχ. το κιλό. 

β) Για κοπή και συσκευασία εντός σακούλας σε κενό αέρος βάρους 
άνω των 250 γραμ. μέχρι 30 δρχ. το κιλό. 

γ) Για τα τυποποιημένα σε φάκελα ή σακίδια 250 γραμ. και κάτω 
μέχρι 25% επί της τιμής των χύμα προϊόντων. 


Στην απόφαση του Υπουργού Εσωτερικών και Δημ. Τάξης αριθ. 
75081/9.10.85, που δημοσιεύθηκε στο ΦΕΚ 662/1.11.85 (τεύχος 
Β ) επιφέρεται διόρθωση ως προς το επώνυμο του αναφερομένου σ’ 
αυτή από το λανθασμένο «ΧΑΛΙΚ» στο ορθό «ΧΑΚΙΜ». 

Η σχετική διόρθωση που δημοσιεύτηκε στο ΦΕΚ. 40/13.2.86 (τ. 
Β') διαγράφεται. 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 





